

**Országos futsal bajnokság**

**Versenykiírás 2018-2019.**

**Körzeti Tagintézményi Torna**

**Célja**

- A magyar futsal labdarúgás utánpótlás bázis szélesítése, népszerűsítése,

- a Szakképzési Centrumok intézményeiben tanulók számára rendszeres játék-és versenylehetőség biztosítása,

- példaértékű grassroots futball program működtetése a 14-18 éves, középiskolás korosztály részvételével,

- a tehetséges gyermekek felfedezése, figyelemmel kísérése, kiválasztása,

- az egészséges életmódra-nevelés társadalmi céljai megvalósításának elősegítése,

- a sportbaráti kapcsolatok ápolása a Fair Play szellemiség és magatartásforma népszerűsítése, érvényre juttatása,

- A Szakképzési Centrumok, a Nemzeti Szakképzési és Felnőttképzési Hivatal, valamint az Nemzetgazdasági Minisztérium tevékenységének és támogatóinak népszerűsítése.

**Szervezője**

Hódmezővásárhelyi Szakképzési Centrum, Berta Adrien testnevelő, munkaközösség-vezető

**Helye és ideje: 2018. december 11, kedd 8. óra**

**Sorsolás, technikai értekezlet 7.30**

**Hódmezővásárhely, Balogh Imsi Sportcsarnok Szegfű utca 6/a Földrajzi koordináták:** É 46° 24' 56", K 20° 19' 8"

**Résztvevői**

**Corvin-Hódmezővásárhely**

**Eötvös- Hódmezővásárhely**

**Kalmár- Hódmezővásárhely**

**Návay-Makó**

**Pollák-Szentes**

**Zsoldos-Szentes**

A körzeti fordulóra **10 nappal a forduló időpontja előtt**, külön **nevezési lap**ot kell küldeni **a CEFU szervezőnek.** (futsalcentrum@gmail.com)

A körzeti, megyei, regionális és országos fordulókra **nevezett** csapatban (10 fős) **maximum 2 fő megyei MLSZ játékengedéllyel rendelkező játékos nevezhető (Megyei I. II. III.IV. felnőtt vagy Megyei U16-17-19 osztály).**

**Nem lehet csapattag, aki a 2018-19-es bajnoki évben:**

* **Nemzeti Bajnokság NB I. II. III. felnőtt nagypályás bajnokság,**
* **NB I. NB II. felnőtt futsal,**
* **MLSZ I.-II.-III. osztályú U15-16-17-19 nagypályás utánpótlás,**
* **Regionális futsal bajnokság,**
* **MLSZ I. osztályú U15-17-18-20 utánpótlás futsal, bajnoki rendszerében érvényes MLSZ játékengedéllyel rendelkező játékos**

A tornákon az intézmények benevezett csapatai kötelesek megjelenni és részt venni a hivatalos csapatvezető – testnevelő személyes vezetésével, a regisztrált csoporttal, lehetőség szerint az összes regisztrált játékossal. A nevezett gyerekeknek legkésőbb a **körzeti fordulók kezdetéig** részt kell venniük **iskolaorvosi** vizsgálaton, ez alapfeltétele a bajnokságban való indulásnak.

**Korosztályok**

***2000.07.01 után születettek.***

**Játékszabályok**

|  |  |
| --- | --- |
| Pályaméret | 40x20 m |
| Kapuméret | 3x2 m |
| Büntetőterület | kézilabda pálya büntető területe |
| Büntető | **6** m-10 m |
| Labda | futsal |
| Csapatlétszám | 4+1 fő |
| Játékidő | 28 perc futóórával |

**Játékvezető**

Kandó Róbert

**A játékvezető jogköre és hatásköre**

Kiterjed az adott mérkőzés során a játékszabályok és a FAIR PLAY szabályainak betartatására.

**Játékidő**

A torna egyes mérkőzéseinek **játékideje 28 perc**, futóórával. Hosszabbítás, időbeszámítás csak indokolt esetben lehetséges (pl. sérülés).

**Mérkőzésjegyzőkönyv**

A mérkőzések megkezdése előtt a csapatvezetők feladata és felelőssége a regisztrált játékosok **személyazonosságának igazolása érvényes fényképes diákigazolvánnyal**. Ennek hiányában nem lehet mérkőzést elkezdeni!!!!!! A mérkőzésekre kizárólag az adott csapatba előzetesen regisztrált játékosok nevezhetők.

***A jogosulatlan szerepeltetésért, az Intézmény igazgatója felel.***

A mérkőzésjegyzőkönyvbe az adott mérkőzésre benevezett játékosok nevét (amennyiben van, mezszámát) kell bevezetni. A mérkőzésjegyzőkönyvet a mérkőző felek csapatvezetőinek a mérkőzés megkezdése előtt, majd annak befejezésekor is hitelesíteniük kell aláírásukkal!

**Csapatlétszám**

A mérkőzések megkezdéséhez szükséges minimális csapatlétszám **4+1** (4 fő mezőnyjátékos + 1 fő kapus) maximálisan előzetesen a csapatba regisztrált **10** játékos lehet. Amennyiben az adott mérkőzés kezdete előtt valamelyik mérkőző fél megszegi a **minimális** csapatlétszámra vonatkozó szabályt, a mérkőzést lejátszottnak kell tekinteni, és azt 3:0 arányú végeredménnyel a szabályosan kiálló csapat javára kell leigazolni (**Ettől el lehet térni a csapatvezetők egymás közti megállapodása alapján, ha vállalják, lejátszhatják kevesebb létszámmal is a mérkőzést.).**

**Felszerelés**

A mezőnyjátékosok lehetőleg egységes, az ellenféltől jól elkülönülő, számozott mezekben lépjenek pályára!

A kapus köteles a saját, és az ellenfél mezőnyjátékosaitól is eltérő mezben pályára lépni!

**A tornák lebonyolításának általános szabálya**

- győzelem: 3 pont

- döntetlen: 1 pont

- vereség: 0 pont

**A csoportsorrend eldöntése azonos pontszám esetén:**

1. egymás ellen elért eredmény

2. gólkülönbség

3. több rúgott gól

4. 3-3 büntetőrúgás

5. Ha a csoportmérkőzés döntetlennel zárul, akkor büntetőpárbajra kerül sor 3-3 büntető rúgással, (az így szerzett győzelem **+ 1 pontot és 1 gólt** ér függetlenül a büntetőpárbaj alatt rúgott gólok számától), a holtversenyek elkerülése érdekében. Pl. X-Y csapat esetében 2-2 a mérkőzés végeredménye. Tehát, mindkét csapat 1-1 pontot kap. A döntetlen miatt büntetőpárbajra kerül sor. Itt az X csapat nyer 6:5-re, ezért az X csapat a mérkőzést megnyeri 3:2-re, ezért + 1 pontot kap, tehát az X csapat a végelszámolásnál, 2 pontot és 3-2-s gólkülönbséget, az Y csapat 1 pontot és 2-3-s gólkülönbséget számol az eredményéhez. Büntető párbajnál, ha a 2 csapat létszáma nem egyenlő, annyi rúgójátékost kell kijelölni, amennyi játékos a kevesebb létszámú csapatban van. (Fair play)

**A mérkőzések eldöntése döntetlen esetén (a helyosztó, illetve az egyenes kieséses szakaszban levő mérkőzéseken):**

- 3-3 büntetőrúgás következik, további egyenlőség esetén a büntető rúgások számát addig növeljük, míg az valamelyik csapat győzelmével zárul. Ha a 2 csapatlétszám nem egyenlő, annyi rúgójátékost kell kijelölni amennyi játékos a kevesebb létszámú csapatban, van.

Mérkőzések 2 csoportban, majd keresztbe játszás.

Sorsolás a helyszínen, a technikai értekezleten.

**IDŐREND:**

|  |  |  |
| --- | --- | --- |
| 8 óra 00 perc | A1 | A2 |
| 8 óra 30 perc | B1 | B2 |
| 9 óra 00 perc | A1 | A3 |
| 9 óra 30 perc | B1 | B3 |
| 10 óra 00 perc | A2 | A3 |
| 10 óra 30 perc | B2 | B3 |
| Helyosztók |  |  |
| 11 óra 00 perc | A3 | B3 |
| 11 óra 30 perc | A2 | B2 |
| 12 óra 00 perc | A1 | B1 |
| 12 óra 35 perc | Eredményhirdetés |   |
|  |  |  |

**Szeretném felhívni a testnevelők figyelmét, hogy a Balogh Imsi Sportcsarnok területén és közvetlen környezetében dohányozni szigorúan tilos!**



**Öltözőt minden csapatnak biztosítunk, kulcsot a testnevelők veszik fel a portástól és neki adják le a kulcsot távozáskor. Mindenféle rongálásért az adott iskola vállalja a felelősséget.**

**Kérdésetekkel keressetek nyugodtan.**

**Üdvözlettel: Berta Adrien Telefon: 30-200-19-29**

**imél:** **bertaadrien374@gmail.com****,** **bertaadrien@hiszk.hu**

**Hódmezővásárhely, 2018. november 24.**